2017. gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2011. gada 1. februāra noteikumos Nr. 109 “Kārtība, kādā atsavināma publiskas personas manta”**

Izdoti saskaņā ar Publiskas personas mantas atsavināšanas likuma 4. panta 1.1 daļu, trešo un piekto daļu, 5. panta pirmo daļu, 6. panta pirmo daļu, 38.1 panta ceturto daļu un 47. pantu

Izdarīt Ministru kabineta 2011. gada 1. februāra noteikumos Nr. 109 “Kārtība, kādā atsavināma publiskas personas manta” (Latvijas Vēstnesis, 2011, 25.nr.; 2013, 208.nr.; 2013, 250.nr., 2016, 149.nr.) šādus grozījumus:

1. Papildināt noteikumus ar 1.1 punktu šādā redakcijā:

“1.1 Noteikumi neattiecas uz:

1.11. kārtību, kādā noskaidro publiskas personas vai tās iestāžu vajadzību pēc valsts augstskolai, kas ir atvasināta publiska persona, nodotā nekustamā īpašuma, ko tai bez atlīdzības nodevusi valsts,

1.12. atsavināšanas izdevumu apmēru valsts augstskolas, kas ir atvasināta publiska persona, nodotā nekustamā īpašuma, ko tai bez atlīdzības nodevusi valsts, atsavināšanas gadījumā.”

1. Izteikt 20. punktu šādā redakcijā:

“20. Ministrija, tās padotībā esoša iestāde vai kapitālsabiedrība patstāvīgi noskaidro attiecīgās ministrijas un tās padotībā esošo iestāžu vajadzības pēc tās valdījumā vai turējumā esošās nevajadzīgās valsts kustamās mantas un nodod šo mantu šādā kārtībā:

20.1. ja mantu vienlaikus pieprasa ministrija un vairākas padotībā esošas iestādes, to nodot ministrijai;

20.2. ja mantu vienlaikus pieprasa vairākas padotībā esošas iestādes, to nodod tai iestādei, kurai tā nepieciešama tiešo funkciju nodrošināšanai;

20.3. ja mantu vienlaikus pieprasa vairākas padotībā esošas iestādes to tiešo funkciju nodrošināšanai, jautājumu par mantas nodošanu atrisina pēc izlozes principa.

3. Papildināt 21. punktā aiz vārdiem “sabiedriskā labuma organizāciju” ar vārdiem “vai sociālo uzņēmumu”.

4. Papildināt 22. punktā aiz vārdiem “sabiedriskā labuma organizācijas” ar vārdiem “vai sociālie uzņēmumi”.

5. Papildināt 22.1 punktā aiz vārdiem “sabiedriskā labuma organizācija” ar vārdiem “vai sociālais uzņēmums”.

6. Aizstāt 23.1. apakšpunktā vārdus “vai sabiedriskā labuma organizācija” ar vārdiem “sabiedriskā labuma organizācija vai sociālais uzņēmums”.

7. Izteikt 23.2. un 23.3. apakšpunktu šādā redakcijā:

“23.2. ja uz nevajadzīgo valsts kustamo mantu nav pieteikusies neviena valsts iestāde, tad, saņemot atļauju atsavināt, to nodod atvasinātajai publiskajai personai vai tās iestādei, kura pirmā to ir pieprasījusi. Ja mantu vienlaikus (atzīme sabiedrības mājaslapā izdarīta vienā datumā un laikā) pieprasa vairākas atvasinātas publiskas personas vai to iestādes, jautājumu par mantas nodošanu atrisina pēc izlozes principa;

23.3. ja uz nevajadzīgo valsts kustamo mantu nav pieteikusies neviena atvasināta publiska persona vai tās iestāde, to, izvērtējot lietderības apsvērumus, nosakot mantas nosacīto cenu un, saņemot atļauju to atsavināt, var nodot sabiedriskā labuma organizācijai vai sociālajam uzņēmumam to noteikto mērķu nodrošināšanai. Ja mantu vienlaikus (atzīme sabiedrības mājaslapā izdarīta vienā datumā un laikā) pieprasa vairākas sabiedriskā labuma organizācijas, sociālie uzņēmumi un tiek lemts par valsts kustamās mantas nodošanu sabiedriskā labuma organizācijai vai sociālajam uzņēmumam, jautājumu par mantas nodošanu atrisina pēc izlozes principa.”.

8. Papildināt 23.1 punktā aiz vārdiem “sabiedriskā labuma organizācija” (attiecīgā locījumā) ar vārdiem “vai sociālais uzņēmums” (attiecīgā locījumā).

9. Aizstāt 27. punktā vārdus “vai sabiedriskā labuma organizācija” ar vārdiem “sabiedriskā labuma organizācija vai sociālais uzņēmums”.

10. Papildināt noteikumus ar 23.4 punktu šādā redakcijā:

“23.4 Šo noteikumu 23. punktā noteikto atbalstu sociālajam uzņēmumam īsteno kā *de minimis* atbalstu saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013) vai Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000 (Eiropas Savienības Oficiālais Vēstnesis, 2013. gada 28. decembris, Nr. L 354/1) (turpmāk – Komisijas regula Nr. 717/2014), vai Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013), ievērojot šādus nosacījumus:

23.41. atbalstu nepiešķir saskaņā ar Komisijas regulu Nr. 1407/2013 vai Komisijas regulu Nr. 717/2014, vai Komisijas regulu Nr. 1408/2013, ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums vai kura saimnieciskā darbība ir izbeigta, vai tas atbilst valsts tiesību aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru;

23.42. pirms atbalsta piešķiršanas pretendentam pārbauda, vai kalendārajā gadā un iepriekšējos divos kalendārajos gados pretendenta saņemtais *de minimis* atbalsta apjoms nepārsniedz Komisijas regulas Nr. 1407/2013 3. panta 2.punktā, Komisijas regulas Nr. 717/2014 3. panta 2.punktā vai Komisijas regulas Nr. 1408/2013 3. panta 2.punktā noteikto maksimālo atbalsta summu vienam vienotam uzņēmumam. Viens vienots uzņēmums šo noteikumu izpratnē atbilst Komisijas regulas Nr. 1407/2013 2. panta 2.punktā, Komisijas regulas Nr. 1408/2013 2. panta 2.punktā un Komisijas regulas Nr. 717/2014 2. panta 2.punktā noteiktajai viena vienota uzņēmuma definīcijai;

23.43. pretendents ievēro nozaru un darbību ierobežojumus, kas minēti Komisijas regulas Nr. 1407/2013 1.pantā vai Komisijas regulas Nr.717/2014 1.pantā, vai Komisijas regulas Nr. 1408/2013 1.pantā;

23.44. lai saņemtu atbalstu, sociālais uzņēmums iesniedz publiskai personai, kas nodod kustamo mantu, rakstiski vai elektroniski uzskaites veidlapu par citu saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem vai uzskaites veidlapu par saņemto *de minimis* atbalstu saskaņā ar normatīvajiem aktiem par zvejniecības un akvakultūras nozarē piešķiramā *de minimis* atbalsta administrēšanu un uzraudzību, vai uzskaites veidlapu par saņemto *de minimis* atbalstu saskaņā ar normatīvajiem aktiem par lauksaimniecības nozarē piešķiramā *de minimis* atbalsta administrēšanu un uzraudzību;

23.45. publiska persona, kas nodod kustamo mantu, uzskaita atbalstu, kas sniegts saskaņā ar:

23.45.1. Komisijas regulu Nr. 1407/2013, ievērojot normatīvos aktus par *de minimis* atbalsta uzskaites un piešķiršanas kārtību un de minimis atbalsta uzskaites veidlapu paraugiem;

23.45.2. Komisijas regulu Nr. 717/2014, ievērojot normatīvos aktus par zvejniecības un akvakultūras nozarē piešķiramā *de minimis* atbalsta administrēšanas un uzraudzības kārtību;

23.45.3. Komisijas regulu Nr. 1408/2013, ievērojot normatīvos aktus par lauksaimniecības nozarē piešķiramā *de minimis* atbalsta administrēšanas un uzraudzības kārtību;

23.46. šo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu līdz Komisijas regulas Nr. 1407/2013 3.panta 2.punktā noteiktajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā, ievērojot Komisijas regulas Nr. 1407/2013 5.panta 1. un 2.punkta nosacījumus.

23.47. Ja saimnieciskās darbības veicējs, kuram piemēro atbalstu, darbojas arī nozarēs, kas minētas Komisijas regulas Nr. 1407/2013 1.panta 1.punkta "a", "b" vai "c" apakšpunktā, tas nodrošina šo nozaru darbību vai izmaksu nošķiršanu atbilstoši tam, kā norādīts Komisijas Regulas Nr. 1407/2013 1.panta 2.punktā, Komisijas regulas Nr. 717/2014 1.panta 2. un 3.punktā un Komisijas regulas Nr. 1408/2013 1.panta 2. un 3.punktā.

23.48. publiska personas, kas nodod kustamo mantu, un sociālais uzņēmums datus par *de minimis* atbalstu glabā 10 kalendāros gadus, sākot no dienas, kurā pieņemts lēmums par atbalsta piešķiršanu.”

11. Aizstāt 30.punktā vārdus “citas publiskas personas” ar vārdiem “citas personas”.

12. Papildināt noteikumus ar 50. punktu šādā redakciju:

“Grozījumi šo noteikumu 21., 22., 22.1 punktā, 23.1., 23.3. apakšpunktā, 23.1 un 27. punktā, kā arī šo noteikumu 23.4 punkts par sociālajiem uzņēmumiem stājas spēkā vienlaicīgi ar Sociālā uzņēmuma likumu”.

Ministru prezidents Māris Kučinskis

Finanšu ministre Dana Reizniece-Ozola